《铅山》
宋代·喻良能

三月春风暖更飘，满山嫩绿正娇娆。
几声劝我脱破袴，何处撩人婆饼焦。
甘旨仅能供素发，涓埃未有答皇朝。
吾庐惭近亦堪喜，试把白醪倾绿瓢。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。